Neuvoston asetus (ETY) N:o 479/92, annettu 25 päivänä helmikuuta 1992, perustamissopimuksen 85 artiklan 3 kohdan soveltamisesta linjaliikennettä harjoittavien varustamoiden sopimuksiin, päätöksiin ja yhdenmukaistettuihin menettelytapoihin (konsortiot)



Virallinen lehti nro L 055 , 29/02/1992 s. 0003 - 0005

Suomenk. erityispainos Alue 8 Nide 2 s. 0008

Ruotsink. erityispainos Alue 8 Nide 2 s. 0008



NEUVOSTON ASETUS (ETY) N:o 479/92, annettu 25 päivänä helmikuuta 1992, perustamissopimuksen 85 artiklan 3 kohdan soveltamisesta linjaliikennettä harjoittavien varustamoiden sopimuksiin, päätöksiin ja yhdenmukaistettuihin menettelytapoihin (konsortiot) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 87 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että perustamissopimuksen 85 artiklan 3 kohdan mukaisesti voidaan julistaa, ettei perustamissopimuksen 85 artiklan 1 kohtaa sovelleta niihin sopimusten, päätösten ja yhdenmukaistettujen menettelytapojen ryhmiin, jotka täyttävät perustamissopimuksen 85 artiklan 3 kohdassa määrätyt edellytykset, perustamissopimuksen 87 artiklan mukaisesti sen 85 artiklan 3 kohdan soveltamista koskevat säännökset on annettava asetuksella; perustamissopimuksen 87 artiklan 2 kohdan b alakohdan mukaisesti tällaisessa asetuksessa on vahvistettava perustamissopimuksen 85 artiklan 3 kohdan soveltamista koskevat yksityiskohtaiset säännöt ottaen huomioon yhtäältä tarve turvata tehokas valvonta ja toisaalta tarve yksinkertaistaa hallintoa niin paljon kuin mahdollista; perustamissopimuksen 87 artiklan 2 kohdan d alakohdan mukaisesti tällaisessa asetuksessa on määriteltävä komission ja yhteisön tuomioistuimen tehtävänjako, merenkulun linjaliikenne on pääomavaltainen ala; konttikuljetukset ovat lisänneet yhteistyön ja rationalisoinnin tarvetta; jäsenvaltioiden kauppalaivaston on saavutettava riittävät taloudelliset edut, jotta ne kykenisivät kilpailemaan linjaliikenteen maailmanlaajuisilla markkinoilla, linjaliikennettä harjoittavien varustamoiden välillä tehtävät yhteiset palvelusopimukset, joiden tarkoituksena on niiden toiminnan rationalisointi teknisten, toiminnallisten ja/tai kaupallisten järjestelyjen avulla (joita meriliikenteen alalla nimitetään "konsortioiksi"), saattavat osaltaan auttaa hankkimaan tarvittavat voimavarat merenkulkualan linjaliikennepalvelujen tuottavuuden parantamiseksi ja teknisen ja taloudellisen kehityksen edistämiseksi, meriliikenteellä on tärkeä merkitys yhteisön kaupan kehitykselle ja konsortiosopimuksilla saattaa olla merkitystä tässä suhteessa ottaen huomioon kansainvälisen merenkulun linjaliikenteen erityispiirteet, näiden sopimusten laillistaminen on toimenpide, joka auttaa parantamaan yhteisön kilpailukykyä meriliikenteen alalla, konsortioiden tarjoamien meriliikenteen palvelujen käyttäjät voivat saada osan tuottavuuden ja palvelun paranemisesta koituvasta hyödystä erityisesti liikennöinnin säännöllisyyden, korkeammista kapasiteetin käyttöasteista aiheutuvan kustannusten alenemisen sekä alusten ja laitteiston paranemisesta johtuvan palvelun laadun paranemisen kautta, komissiolla olisi oltava oikeus julistaa asetuksella, että perustamissopimuksen 85 artiklan 1 kohtaa ei sovelleta tiettyihin sopimusten, päätösten ja yhdenmukaistettujen menettelytapojen ryhmiin sellaisen yritysten välisen yhteistyön helpottamiseksi, joka on taloudellisesti toivottavaa ja jolla ei ole kilpailupolitiikan kannalta haitallisia vaikutuksia, komissiolla olisi oltava mahdollisuus tiiviissä ja jatkuvassa yhteydessä jäsenvaltioiden toimivaltaisten viranomaisten kanssa määritellä tarkasti näiden poikkeusten soveltamisala sekä niihin liittyvät edellytykset, merenkulkualan linjaliikenteen konsortiot ovat muodoltaan erityisiä ja moniulotteisia yhteisyrityksiä; eri tilanteissa tehdyt konsortiosopimukset poikkeavat toisistaan huomattavasti; konsortiosopimusten osapuolet vaihtuvat usein ja näiden sopimusten soveltamisalaa, toimintaa ja määräyksiä muutetaan nopeassa tahdissa; komission olisi tämän vuoksi vastattava niiden konsortioiden määrittelystä määräajoin, joihin ryhmäpoikkeusta on sovellettava, sen varmistamiseksi, että kaikki perustamissopimuksen 85 artiklan 3 kohdassa vahvistetut edellytykset täyttyvät, ryhmäpoikkeuksiin olisi liitettävä ehtoja, joiden avulla taataan, että kohtuullinen osa hyödystä välittyy rahdinantajille ja ettei kilpailua poisteta, perustamissopimuksen 85 ja 86 artiklan yksityiskohtaisesta soveltamisesta meriliikenteeseen 22 päivänä joulukuuta 1986 annetun neuvoston asetuksen (ETY) N:o 4056/86 (4) 11 artiklan 4 kohdan nojalla komissio voi säätää perustamissopimuksen 85 artiklan 3 kohdan mukaisesti tehdyn päätöksen soveltamisesta taannehtivasti; komissiolle olisi suotavaa myöntää oikeus antaa asetuksella tätä koskevia säännöksiä, tämän asetuksen soveltamisalaan kuuluvien sopimusten, päätösten ja yhdenmukaistettujen menettelytapojen ilmoittamista ei pidä määrätä pakolliseksi, koska on ensisijaisesti yritysten tehtävä valvoa, että ne ovat kilpailusääntöjen ja erityisesti komission tämän asetuksen mukaisesti antamassa asetuksessa säädettävien edellytysten mukaisia, ja minkäänlaista poikkeusta ei voida myöntää, jos perustamissopimuksen 85 artiklan 3 kohdassa vahvistetut edellytykset eivät täyty; komissiolla on siten oltava oikeus toteuttaa asianmukaisia toimenpiteitä, jos sopimuksella näyttää olevan perustamissopimuksen 85 artiklan 3 kohdan kanssa ristiriitaisia vaikutuksia; komission olisi voitava ensin antaa osapuolille suosituksia ja tehdä sitten päätöksiä, ON ANTANUT TÄMÄN ASETUKSEN: 1 artikla 1. Komissio voi perustamissopimuksen 85 artiklan 3 kohdan mukaisesti asetuksella julistaa, ettei 85 artiklan 1 kohtaa sovelleta tiettyihin yritysten välisten sopimusten, yritysten yhteenliittymien päätösten ja yhdenmukaistettujen menettelytapojen ryhmiin, joiden tarkoituksena on edistää linjaliikennettä harjoittavien varustamoiden välistä yhteistyötä tai aloittaa tällainen yhteistyö meriliikenteen palvelujen yhteisen järjestämisen alalla varustamoiden toiminnan rationalisoimiseksi teknisten, toiminnallisten ja/tai kaupallisten järjestelyjen avulla, lukuun ottamatta hintojen vahvistamista (konsortiot), sanotun kuitenkaan rajoittamatta asetuksen (ETY) N:o 4056/86 soveltamista. 2. Edellä 1 kohdan mukaisesti annetussa asetuksessa on määriteltävä, mihin sopimusten, päätösten ja yhdenmukaistettujen menettelytapojen ryhmiin sitä sovelletaan, ja täsmennettävä, millä edellytyksillä niille myönnetään poikkeus perustamissopimuksen 85 artiklan 1 kohdan soveltamisesta mainitun artiklan 3 kohdan mukaisesti. 2 artikla 1. Edellä 1 artiklan mukaisesti annettua asetusta sovelletaan viiden vuoden ajan sen voimaantulopäivästä alkaen. 2. Asetus voidaan kumota tai sitä voidaan muuttaa, jos jokin sen antamisen perusteena olleista olennaisista seikoista muuttuu. 3 artikla Edellä 1 artiklan mukaisesti annettuun asetukseen voi sisältyä säännös, jonka mukaan sitä sovelletaan taannehtivasti sen voimaantulopäivänä olemassa olleisiin sopimuksiin, päätöksiin ja yhdenmukaistettuihin menettelytapoihin, jos ne täyttävät kyseisessä asetuksessa vahvistetut edellytykset. 4 artikla Ennen asetuksen antamista komissio julkaisee asetusluonnoksen, jotta kaikki asianomaiset henkilöt ja järjestöt voivat esittää huomautuksensa komission vahvistamassa kohtuullisessa määräajassa, joka ei saa olla lyhyempi kuin yksi kuukausi. 5 artikla 1. Ennen asetusluonnoksen julkaisemista ja asetuksen antamista komissio kuulee meriliikenteen alan kilpailunrajoituksia ja määräävää markkina-asemaa käsittelevää neuvoa-antavaa komiteaa, joka on perustettu asetuksen (ETY) N:o 4056/86 15 artiklan 3 kohdalla. 2. Asetuksen (ETY) N:o 4056/86 15 artiklan 5 ja 6 kohtaa sovelletaan sillä edellytyksellä, että yhteiset kokoukset komission kanssa pidetään aikaisintaan kuukauden kuluttua kokouskutsun lähettämisestä. 6 artikla 1. Jos asianomaiset ovat rikkoneet jotakin ehtoa tai laiminlyöneet jonkin velvoitteen, joka liittyy 1 artiklan mukaisesti annetulla asetuksella myönnettyyn poikkeukseen, komissio voi tilanteen korjaamiseksi: - antaa asianomaisille suosituksia ja - jos asianomaiset eivät noudata näitä suosituksia, tehdä kyseisen rikkomuksen vakavuuden mukaan päätöksen, jolla näitä joko kielletään toteuttamasta tai velvoitetaan toteuttamaan tiettyjä toimia taikka jolla peruutetaan oikeus ryhmäpoikkeukseen, mutta myönnetään yksittäinen poikkeus asetuksen (ETY) N:o 4056/86 11 artiklan 4 kohdan mukaisesti, tai ainoastaan peruutetaan oikeus ryhmäpoikkeukseen. 2. Jos komissio joko omasta aloitteestaan tai jonkin jäsenvaltion taikka sellaisen luonnollisen henkilön tai oikeushenkilön pyynnöstä, joka katsoo asian koskevan etuaan, toteaa, että jossakin erikoistapauksessa sopimuksesta, päätöksestä tai yhdenmukaistetusta menettelytavasta, johon sovelletaan 1 artiklan mukaisesti annetussa asetuksessa myönnettyä ryhmäpoikkeusta, aiheutuu kuitenkin perustamissopimuksen 85 artiklan 3 kohdan tai perustamissopimuksen 86 artiklassa määrätyn kiellon kanssa ristiriitaisia vaikutuksia, se voi peruuttaa oikeuden ryhmäpoikkeukseen kyseisen sopimuksen, päätöksen tai yhdenmukaistetun menettelytavan osalta ja toteuttaa asianmukaiset toimenpiteet näiden rikkomusten lopettamiseksi asetuksen (ETY) N:o 4056/86 13 artiklan mukaisesti. 3. Ennen 2 kohdan mukaisen päätöksen tekemistä komissio voi antaa asianomaisille suosituksia rikkomuksen lopettamiseksi. 7 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä helmikuuta 1992. Neuvoston puolesta Puheenjohtaja Victor MARTINS (1) EYVL N:o C 167, 10.7.1990, s. 9 (2) EYVL N:o C 305, 25.11.1991, s. 39 (3) EYVL N:o C 69, 18.3.1991, s. 16 (4) EYVL N:o L 378, 31.12.1986, s. 4